12. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ  ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ Αριθ. 4780 της 14/15 Μαρτ. 1990 (ΦΕΚ Β΄164) Μεταβίβαση αρμοδιοτήτων του Δημοσίου στην ΔΕΠ ως ενιαίου φορέα Πετρελαιοειδών. Έχοντας υπόψη: 1.Τις διατάξεις του Νόμ. 87/75 «περί ΔΕΠ». 2.Τις διατάξεις του Νόμ. 1558/85 «Κυβέρνηση και Κυβερνητικά Όργανα». 3.Τις διατάξεις του Π.Δ. 437/85 «Περί καθορισμού και κατανομής των αρμοδιοτήτων των Υπουργείων». 4.Τις διατάξεις του άρθρ. 1 και 3 παρ. 1 του Νόμ. 1571/85 «περί ρυθμίσεως θεμάτων πετρελαϊκής πολιτικής και εμπορίας πετρελαιοειδών και άλλες διατάξεις, καθώς και του Νόμ. 1769/88 (ΦΕΚ 66/7.4.1988 τ. Α΄). 5.Τις διατάξεις, του άρθρ. 2 του Νόμ.1488/84 «περί αναγκαστικής απαλλοτρίωσης ιδιωτικών δασών και δασικών εκτάσεων υπέρ του Δημοσίου για την κατασκευή έργων υπέρ της Δημόσιας Επιχείρησης Ηλεκτρισμού ΔΕΗ και άλλες διατάξεις». 6.Την ανάγκη της ορθολογικής οργάνωσης και δραστηριότητας της ΔΕΠ Α.Ε με την ανάθεση αρμοδιοτήτων από το Δημόσιο στην επιχείρηση αυτή για την εξυπηρέτηση της άσκησης πετρελαϊκής πολιτικής με στόχο: α)Τα συμφέροντα της εθνικής οικονομίας και την προστασία της εθνικής άμυνας και δημόσιας ασφάλειας. β)Την διαμόρφωση με την εταιρεία αυτή ενιαίου φορέα υδρογονανθράκων και πετρελαιοειδών, αποφασίζουμε: Άρθρ.1.-1.Στην Ανώνυμη Εταιρεία Δημόσια Επιχείρηση Πετρελαίου (ΔΕΠ) αναθέτουμε: α.Την εισήγηση προς το Υπουργείο Βιομηχανίας, Ενέργειας και Τεχνολογίας του ετήσιου προγραμματισμού του άρθρ. 2 του Νόμ. 858/79 για την προμήθεια αργού πετρελαίου ή και των προϊόντων αυτού, την οποία καταρτίζει σε συνεργασία με τις αρμόδιες Υπηρεσίες του Υπουργείου Βιομηχανίας, Ενέργειας και Τεχνολογίας ή και άλλων Υπουργείων, καθώς και με τις θυγατρικές της επιχειρήσεις που εμπλέκονται, για την άσκηση από την ΔΕΠ ΑΕ της αρμοδιότητάς της αυτής. Η εισήγηση υποβάλλεται στο Υπουργείο Βιομηχανίας, Ενέργειας και Τεχνολογίας μέχρι την 15η Δεκεμβρίου του προηγουμένου έτους.  β.Τη λήψη αιτιολογημένων αποφάσεων για την πραγματοποίηση αγορών αργού πετρελαίου ή και των προϊόντων αυτού από την ελεύθερη αγορά με σκοπό (ι) την κάλυψη των αναγκών των Διϋλιστηρίων του Δημόσιου τομέα και της ΔΕΠ γενικότερα, σε σχέση με τις ποσότητες που ζητούνται από την αγορά (ιι) την κάλυψη εκτάκτων αναγκών της χώρας (ιιι)την αξιοποίηση ευνοϊκών συνθηκών της διεθνούς αγοράς πετρελαιοειδών ή και της αγοράς γενικότερα (ιν)την κάλυψη των συνολικών αναγκών της αγοράς σε περίπτωση που για οποιοδήποτε λόγο υπάρξει πρόβλημα στην κάλυψή της από άλλες πηγές. γ.Την προκήρυξη των διαγωνισμών προκειμένου περί αγορών της παρ. β του άρθρου αυτού, την ανάθεση της προμήθειας και τη σύναψη των σχετικών συμβάσεων σύμφωνα με την διαδικασία και τους όρους που περιλαμβάνονται στην απόφαση του Διοικητικού Συμβουλίου της ΔΕΠ, αριθ. 453 της 8ης Νοεμ. 1988.Την εκτέλεση και εκκαθάριση αυτών, την δικαστική επιδίωξη των απαιτήσεων από την τυχόν αθέτηση των όρων της σύμβασης και ό,τι άλλο απαιτείται για την διασφάλιση των συμφερόντων του Δημοσίου. δ.Τη διαδικασία και τη σύναψη των συμβάσεων προκειμένου περί αγορών αργού πετρελαίου ή και των προϊόντων αυτού, οι οποίες πραγματοποιούνται στα πλαίσια διακρατικών συμφωνιών, σύμφωνα με τη διαδικασία και τους όρους που περιλαμβάνονται στην ίδια πιο πάνω απόφαση του Δ.Σ. της ΔΕΠ. Την εκτέλεση, την εκκαθάριση των συμβάσεων αυτών και ό,τι άλλο απαιτείται για την διασφάλιση των συμφερόντων του Δημοσίου καθώς και την έγκαιρη ενημέρωση του ΥΒΕΤ για τυχόν μη εκπλήρωση συμβατικών όρων, και την παροχή προς την ΔΕΠ των καταλλήλων οδηγιών. ε.Οι συμβάσεις που συνομολογούνται και περιλαμβάνονται στις προηγούμενες παραγράφους του άρθρου αυτού μπορούν να έχουν τη μορφή αγοράς, δανεισμού ή ανταλλαγής με κριτήριο την εξασφάλιση του συμφερότερου οικονομικού αποτελέσματος υπό τις εκάστοτε συνθήκες της διεθνούς αγοράς και των εγχωρίων αναγκών.  ζ.Τη διακίνηση, τη μεταφορά, την ασφάλιση και ό,τι άλλο απαιτείται για την ασφαλή άφιξη και εκφόρτωση των φορτίων  αργού     πετρελαίου  ή  των  (Μετά τη σελ. 244,9706) Σελ. 244,9707 Τεύχος ΙΒ-ΙΙ-Ι – ΙΒ-ΙΙ-2 Σελ. ΙΙ Δημόσια Επιχείρηση Πετρελαίου 13.Ε.κ.11-12 προϊόντων του Δημόσιου τομέα, στους τόπους προορισμού αυτών, με ανάλογη εφαρμογή των αναφερομένων στις παρ. β, γ και δ του άρθρου αυτού. η.Την σύναψη, την εκτέλεση, την εκκαθάριση συμβάσεων διύλισης ποσοτήτων αργού πετρελαίου που πραγματοποιείται σε διϋλιστήρια της χώρας, τη συνομολόγηση της σχετικής αμοιβής διϋλισης (διϋλιστρο) καθώς και τους όρους και τον τρόπο καταβολής του, και ό,τι άλλο κρίνεται αναγκαίο για τη διασφάλιση των συμφερόντων του δημοσίου από την εκτέλεση των συμβάσεων αυτών. θ.Την κατάρτιση των προγραμμάτων διάθεσης, διάρκειας μικρότερης του έτους, την κατανομή των προϊόντων πετρελαίου του Δημοσίου μεταξύ των φορέων (Δημόσιος και Ιδιωτικός) που συνθέτουν την εσωτερική αγορά, καθώς και μεταξύ των εταιρειών εμπορίας, Δημοσίων Υπηρεσιών, επιχειρήσεων ή Οργανισμών από τους οποίους αποτελείται κάθε ένας από τους πιο πάνω φορείς, τη διάθεση των προϊόντων του πετρελαίου του Δημοσίου στην εσωτερική αγορά και ό,τι άλλο σχετίζεται με την εκτέλεση των ανωτέρω προγραμμάτων. Την τιμολόγηση των προϊόντων αυτών (Δημόσιος και Ιδιωτικός τομέας) την παρακολούθηση των λογαριασμών των πελατών, την επιβολή των αναλογούντων τόκων σε εκτέλεση της εκάστοτε πιστωτικής πολιτικής που εφαρμόζεται, την είσπραξη της αξίας των προϊόντων αυτών, την δικαστική ή εξώδικη επιδίωξη των απαιτήσεων και ό,τι άλλο κρίνεται απαραίτητο για τη διασφάλιση των συμφερόντων του Δημοσίου. ι.Γενικότερα την πώληση ή έγκριση πωλήσεων προϊόντων που παράγονται από τα Διϋλιστήρια του Δημοσίου τομέα, τον άμεσο έλεγχο της κανονικότητας των πωλήσεων αυτών και την εξασφάλιση των συμφερόντων όρων για τα διϋλιστήρια αυτά και την εθνική οικονομία γενικότερα. Οι πωλήσεις αυτές μπορούν να πραγματοποιούνται και με τη μορφή της παρ. ε του άρθρου αυτού. ια.Την ευθύνη και μέριμνα για την εξασφάλιση και την τήρηση των αποθεμάτων ασφαλείας από τα διϋλιστήρια του Δημοσίου τομέα, τον έλεγχο για την τήρηση των αποθεμάτων αυτών σύμφωνα με τις κείμενες για τα αποθέματα αυτά διατάξεις, την υποβολή σχετικών καταστάσεων στο ΥΒΕΤ και την έγκαιρη ενημέρωση αυτού. Σελ. 244,9708 Τεύχος ΙΒ-ΙΙ-Ι -ΙΒ-ΙΙ-2 Σελ. Ι2 ιβ.Όλοι ανεξαιρέτως οι όροι των συμβάσεων και πράξεων των πιο πάνω εδαφίων του άρθρου αυτού (τιμές, πιστωτική πολιτική κλπ) καθορίζονται από την ΔΕΠ εκτός αν καθορισθούν διαφορετικά από τους αρμόδιους Υπουργούς. ιγ.Την αρμοδιότητα σύναψης και ανάληψης δανείων ή λήψης πιστώσεων για προμήθειες κ.λ.π. πετρελαιοειδών με βάση τις διατάξεις του άρθρ. 19 του Νόμ. 1559/85. Άρθρ.2.-Η ΔΕΠ ΑΕ παρακολουθεί την κίνηση του λογαριασμού διαχείρισης πετρελαιοειδών Νο 203 που τηρείται στην Τράπεζα της Ελλάδος και εισηγείται θέματα διαχείρισης του λογαριασμού αυτού προς τους αρμοδίους Υπουργούς. Άρθρ.3.-Η ΔΕΠ υποβάλλει το πρώτο δεκαήμερο των μηνών Ιανουαρίου, Απριλίου, Ιουλίου και Οκτωβρίου απολογισμό των πράξεών της ως εξής: α)Στο Υπουργείο Βιομηχανίας, Ενέργειας και Τεχνολογίας και στο Εποπτικό Συμβούλιο Ελέγχου δαπανών και Εσόδων της ΔΕΠ του Νόμ. 1488/84 τις ενέργειες και τις πράξεις των παρ. β έως και θ και ια του άρθρ. 1 της απόφασης αυτής. β)Στο Υπουργείο Εμπορίου τις ενέργειες και τις πράξεις της παρ. δ του άρθρ. 1 της απόφασης αυτής. Άρθρ.4.-Η ΔΕΠ εκτελεί αποφάσεις του ΥΒΕΤ για έκτακτες προμήθειες αργού πετρελαίου ή των προϊόντων του σύμφωνα με τις οδηγίες του, εφαρμοζομένων αναλόγως, όπου απαιτείται, των διατάξεων του άρθρ. 1 της απόφασής μας αυτής. Άρθρ.5.-Η παρούσα απόφαση ισχύει από τη δημοσίευσή της στην Εφημερίδα της Κυβερνήσεως και από την ίδια ημερομηνία παύει να ισχύει η κοινή απόφαση με αριθ. 108/77 (ΦΕΚ 22/16.1.1987 τ. Β) των Υπουργών Εθνικής Οικονομίας, Οικονομικών, Βιομηχανίας, Ενέργειας και Τεχνολογίας και Εμπορίου. 